Прокламација Краљевске владе од 9. октобра 1934.
Југословенском народу

Наш велики Краљ Александар -{I}- пао је као жртва мучког атентата 9. октобра у четири часа по подне  у Марсељу.

Својом крвљу Краљ-Мученик запечатио је дело мира ради кога је и кренуо на пут у савазничку Француску.

На престо Краљевине Југославије, а према чл. 36 Устава, ступио је Његов прворођени Син, Његово Величанство Краљ Петар -{II}-.

Влада Краљевине Југославије, вршећи привремено краљевску власт на основу чл. 45 Устава, сазвала је народно претставништво у заједничко заседање за једанаести октобар, ради полагања заклетве у смислу чл. 52 и 42 Устава.

Последњим Својим речима, како је једино стигао да изговори умирући, Блаженоупокојени Краљ у Своме неизмерном родољубу оставио је народу аманет: „Чувајте Југославију!“ 

Краљевска влада позива целокупан југословенски народ, да овај свети аманет испуни верно и достојанствено.

9. октобра 1934. године у Београду

Претседник Министарског савета Ник. Т. Узуновић, Министар пољопривреде и заступник министра иностраних послова, Др. Драг. С. Којић, Министар просвете Др. И. Шуменковић, Министар правде, Бож. Ж. Максимовић, Министар физичког васпитања народа Др. Б. Г. Анђелковић, Министар трговине и индустрије Јурај Демтровић, Министар финансија, Др. Мил. Р. Ђорђевић, Министар грађевина, Др. Стјепан Срмуљ, Министар унутрашњих послова, Жив. А. Лазић, Министар социјалне политике и народног здравља, Др. Фран Новак, Министар војске и морнарице, армиски ђенерал Мил. Ж. Милановић, Министар шума и рудника, Др. М. Улмански, Министар саобраћаја, Огњан Кузмановић.

Извори 

 Политика, бр. 9.482 од среде 10. октобра 1934, насловна страна.

Прокламације
Краљевина Југославија
1934.